|  |
| --- |
| רגע של חסד /ולדימיר נבוקוב – פרשנותמאת: דפנה אדלר ( היופי הוא בעיני המתבונן)***"אז הרגשתי כמה ענוג הוא העולם , כמה עמוק החסד הטמיר שבכל הסובב אותי , כמה מתוק הקשר ביני ובין ההוויה  והבנתי שהשמחה שחיפשתי בך צפונה לא רק בך לבדך, אלא נושמת בכל מקום על סביבותי , בקולות הרחוב החולפים ביעף , בחצאית המגוחכת המשוכה כלפי מעלה , בנהמה המתוקה של הרוח, בענני סתיו התפוחים מגשם*** .***סוף סוף הבנתי שהעולם אינו מאבק, אף לא שרשרת של סכנות מקריות, משחרות לטרף, אלא שמחה מהבהבת , ריגוש של חסד,מתנה שלא השכלנו להעריכה כערכה . "*** במילים אלה מתאר המספר הגיבור , פסל צעיר , את הרגשתו ומחשבותיו ברגע מיוחד מאוד העומד במרכזו של הסיפור. זהו רגע שבו חוזרת אל המספר שמחת החיים , וחוזרת  היכולת למצוא חסד, חמלה חמימות יופי וקסם  בהוויה שסביבו .  תחושות אלה אינן מובנות מאליהן והמספר מתייחס אליהן כאל מתנה שעד לאותו הרגע לא ידע להעריכה . "רגע החסד" הזה מניע שינוי דרמטי בתחושתו הקיומית של המספר שכן קדמה להבנה ו"להארה " הזו תחושה מיוסרת , דיכאונית ומרה.    כאבו ודכדוכו של המספר נובעים מכך שאהובתו התרחקה ממנו  ואיבדה בו עניין. הוא אף מגלה בחדרה סמנים של גבר אחר , ש"בדל סגריה מוזהב , גס וגברי " מאפיין אותו ואת עצמו הוא מאפיין כמי  שיודע רק "לכייר ( לפסל בחמר) ולאהוב" כלומר , אומן עני ורומנטיקן  . למרות שהאפיונים בסיפור מעטים כעין רשומים  קלים  הם יצרים  אפיון לכל דמות . וכך מצטיירת "האישה המתאכזרת" כעין "פאם פאטל ", לובשת משי שחור , פרוות חתול ותחרה שחורה .   " פראית וכוזבת , שרויה תמיד בתוגת עצלתיים בטלה" . האהובה מתוארת כמי שעינה נסתרות מאחורי צעיף . אין מפגש אפשרי עם עינה  בעוד  המספר כורע על ברכיו ומחבק את ברכיה כשעיניו שלו מלאות דמעות . יש ממד של השפלה מיוסרת ביחסו של המספר אל האהובה ולמרות  התרחקותה , אהבתו המיוסרת אליה נמשכת והוא מתקשר אליה וקובע איתה פגישה בשער ברנדנבורג ( ראו הסבר מצורף(.   כבר מצליל קולה בטלפון ש"החליק , מעד , אבד " אנו יכולים לשער שאולי לא תופיע לפגישה, אך המספר עצמו יוצא מלא געגוע וצפייה למפגש .     על מצבו הנפשי של המספר אנו למדים גם בפסקה הפותחת את הסיפור  המתארת אותו מפסל  "גלמים קטנים של חימר" בלילה חסר שינה .   התיאור של הסטודיו , ושל הבוקר העולה מייצגים באופן סמלי את תחושותיו הדיכאוניות של המספר :א.      הסטודיו היה שייך קודם לצלם ;המספר יושב מול קיר שמצויר עליו גן רומנטי אך הוא אינו אלא תפאורה , "מרחבי גואש " , זיוף של אשליה רומנטית המייצגת את מצבו האשליתי באשר לאהבתו.ב.      תיאור הסטודיו כמקום של "צינה מקפיאה " , "אובך" ,"חדר ערפילי " , "משהו מתפורר וחורק " , חלונותיו מכוסים וילונות שחורים קרועים . יוצר אוירה של קור וקדרות המייצגת את הלך הרוח הפנימי של הגיבור.ג.       הבוקר , סמל האופטימיות וההתחלה החדשה מתואר כ"עלוב וממצמץ "  .ד.      הגיבור מתאר את עצמו כעסוק רק במחשבה על אהבתו , כאשר הוא מוקף עליבות של אשפה , אבק , ורסיסי חומרים .כל הפרטים הללו הופכים לחומרים המסמלים ומייצגים את הדכדוך שהמספר שרוי בו.    גם בצאתו לקראת המפגש, תודעתו המתבוננת בעולם נתונה לכיעור , לזרות ,לבדידות ולסתמיות. הוא עומד בשער ברנדנבורג , אדם קטן מתחת לשער עצום , בלב עיר גדולה  , ביום קר "וצלוף רוחות" . כאשר הוא מסתכל בפניהם של האנשים  הוא רואה  בעיניהם "בחילה עמומה"  "פרצופים עייפים וחמדניים"  אנשים לבושים בגדים מכוערים , מגולחים ברישול . נפשו המיוסרת מצפייה לאהובה שלא באה ושלא תבוא  מייצרת את המבט הנגעל והפסימי.    השינוי במצבו מתחיל כאשר הוא מבחין שאין הוא עומד לבדו ליד השער שכולם רק אצים ורצים וחולפים על פניו. זקנה , קטנת קומה , מוכרת גלויות ומפות לתיירים יושבת לבדה ומצפה ללקוחות שאינם באים . מעטים ניגשים , איש אינו קונה .  **גיבור הסיפור מזדהה עם צפייתה של הזקנה ללקוחות הטובים שאינם באים,  הוא חש שיש דמיון בינה לבינו בצפייתם חסרת התוחלת . הוא מזדהה עם תקוותה המתעוררת כאשר מישהו מביט לרגע בגלויות , הוא מדמיין את חלומותיה על לקוח עשיר שיקנה את כל הדוכן , הוא מתרשם מן הגבורה הקטנה שלה בכך שהיא מעמידה פני אדישה וקוראת**בספר קטן . ותוך כדי כך הוא עדיין מצפה לאהבתו . מראיה של הזקנה הלבושה בגדים חומים , זולים לא יפים המיוחד מעורר בו חיבה. הליכתה הברווזית , בטנה המזדקרת , היא עגלגלה  **. מראיה של הזקנה מנוגד למראה אהובתו כמעט בכל מובן ; זו צעירה וזו ישישה , זו מהודרת וזו פשוטה , זו נוטשת ורחוקה וזו קרובה ומחכה . שימת הלב שלו לאישה זו מתחילה תהליך שבו הוא יוצא מתוך עצמו ומהתרכזות חולנית באהבתו שהפכה רק לסבל . דרך התעניינות בזקנה הוא מתחיל להשתחרר מדמות האהובה המתאכזרת .**   בהמשך הסיפור מקבלת הזקנה כוס קפה בחלב מחייל ששומר בשער . היא מתענגת על הקפה החם עונג עצום – הנאה פשוטה שהיא אושר שלם בעיני המספר. הזדהותו איתה משכיחה ממנו פעם ראשונה את הצפייה המייסרת ומציפה אותו באושר בזכות הנאה התמימה של הזקנה ויכולתו להזדהות איתה ;"***נשמתי שתתה גם היא, והתחממה גם היא –וטעמה של הישישונת החומה היה בפי כקפה בחלב מתוק."***     לאחר שהתענגה על הקפה מחזירה הזקנה את הספל לחייל ולאות תודה מצרפת אליו גלויות במתנה . **שני מעשי הנתינה הפשוטים והטובים מחוללים במספר את תחושת האושר והשחרור הפתאומי . אם עד לאותו הרגע נתפסה האהבה בעיניו רק כרגש המכאיב שחש כלפי אהובתו הרי שמאותו רגע הוא מבין שלאהבה יש ביטויים רבים וממשיים וחיים ופשוטים הרבה יותר מגעגועיו.**    ההבנה הזו מייצרת גם שחרור נוסף מן השלטון של דמות האהובה על נפשו ,בכך שהוא מזהה אישה הדומה לה במהותה ,מהות סולדת ומתנשאת , אדישה ונטולת רחמים. אישה הנרתעת מהגלויות של הזקנה ומסרבת לקנותן למרות רצונו של בן זוגה. **עתה שנפשו משוחררת מן כאב המייסר כל מבטו על העולם נמלא חיוניות ויכולת לחוש יופי עונג וחמלה  מתעורר בו חשק לשוב לסטודיו ולצור .** והוא יכול להתענג על מראה הרחוב בגשם, חיוכים של אנשים , צמות מקפצות של ילדה , עצבות בעינה של סוסה . מסעו בחשמלית  מוחש על ידו כתיאור מענג של תנועה בין "פניני כוכבים", "זהרורי פנסים,נקישות ערמונים על גג החשמלית כמו מקצב מוסיקלי מענג מהפנט "גמיש וענוג" .   הסיפור מתאר למעשה מהפך פנימי , שחרור מלפיתה של סבל והשפלה פנימית וכיאה לגיבור אומן שמחת החיים מלווה ביכולת להבחין ביופי , להתענג עליו ובתשוקה לברוא אותו מחדש.הסיפור מסתיים בתחושתו שעליו למהר ולחזור לסטודיו כדי לצור והפעם לא מתוך דיכאון אלא מתוךחיות ושמחה.**שער ברנדנבורג** ([גרמנית](http://he.wikipedia.org/wiki/%D7%92%D7%A8%D7%9E%D7%A0%D7%99%D7%AA): **Brandenburger Tor**) הוא [שער ניצחון](http://he.wikipedia.org/wiki/%D7%A9%D7%A2%D7%A8_%D7%A0%D7%99%D7%A6%D7%97%D7%95%D7%9F) אשר מהווה כיום את אחד מסמליה החשובים ביותר של [ברלין](http://he.wikipedia.org/wiki/%D7%91%D7%A8%D7%9C%D7%99%D7%9F), [גרמניה](http://he.wikipedia.org/wiki/%D7%92%D7%A8%D7%9E%D7%A0%D7%99%D7%94), ובמשך השנים, מאז הקמתו ב-[1788](http://he.wikipedia.org/wiki/1788%22%20%5Co%20%221788), שימש משטרים רבים כסמל לשלטונם, תוך מהפכים רבים בתפקודו ובסמליו החיצוניים.השער ממוקם בכיכר פריז (פאריזר פלאץ) והוא השער היחיד שנותר מתוך מספר שערים שבעבר שימשו מתנשא לגובה של 26 מטרים, רוחבו 65.5 מטרים ועוביו 11 מטרים. השער מעוצב בהשראת ה-Propylea, ששימש ככניסה ל[אקרופוליס](http://he.wikipedia.org/wiki/%D7%90%D7%A7%D7%A8%D7%95%D7%A4%D7%95%D7%9C%D7%99%D7%A1) ב[אתונה](http://he.wikipedia.org/wiki/%D7%90%D7%AA%D7%95%D7%A0%D7%94), [יוון](http://he.wikipedia.org/wiki/%D7%99%D7%95%D7%95%D7%9F) והיווה חלק מגישה אדריכלית רחבה יותר של ה[קלאסיציזם](http://he.wikipedia.org/wiki/%D7%A7%D7%9C%D7%90%D7%A1%D7%99%D7%A6%D7%99%D7%96%D7%9D) שהייתה נפוצה באותה תקופה ושאבה אלמנטים רבים מהתקופה ה[יוונית](http://he.wikipedia.org/wiki/%D7%99%D7%95%D7%95%D7%9F).השער כולל 12 [עמודים דורים](http://he.wikipedia.org/wiki/%D7%94%D7%A1%D7%93%D7%A8_%D7%94%D7%93%D7%95%D7%A8%D7%99)המתנשאים לגובה של 15 מטרים ובקוטר של מטר וחצי, שישה בכל צד, אשר דרכו מתאפשרים חמישה מעברים, אף על פי שבעת פתיחתו הורשה שימוש בשני מעברים בלבד. כיום השער פתוח להולכי רגל בלבד.השער הוזמן על ידי [פרידריך וילהלם השני](http://he.wikipedia.org/w/index.php?title=%D7%A4%D7%A8%D7%99%D7%93%D7%A8%D7%99%D7%9A_%D7%95%D7%99%D7%9C%D7%94%D7%9C%D7%9D_%D7%94%D7%A9%D7%A0%D7%99&action=edit&redlink=1)כסימן לשלום, ונבנה בין השנים [1788](http://he.wikipedia.org/wiki/1788)- [1791](http://he.wikipedia.org/wiki/1791)על ידי [קארל גוטהארד לאנגנס](http://he.wikipedia.org/w/index.php?title=%D7%A7%D7%90%D7%A8%D7%9C_%D7%92%D7%95%D7%98%D7%94%D7%90%D7%A8%D7%93_%D7%9C%D7%90%D7%A0%D7%92%D7%A0%D7%A1&action=edit&redlink=1).על קצהו העליון של השער, הוצבה [קוודריגה](http://he.wikipedia.org/wiki/%D7%A7%D7%95%D7%95%D7%93%D7%A8%D7%99%D7%92%D7%94), [מרכבה](http://he.wikipedia.org/wiki/%D7%9E%D7%A8%D7%9B%D7%91%D7%94_%28%D7%A8%D7%9B%D7%91%29)המובלת על ידי ארבעה [סוסים](http://he.wikipedia.org/wiki/%D7%A1%D7%95%D7%A1), כאשר אלת הניצחון נושאת ענף [זית](http://he.wikipedia.org/wiki/%D7%96%D7%99%D7%AA)רוכבת בה, אך היא נבזזה על ידי [נפוליאון](http://he.wikipedia.org/wiki/%D7%A0%D7%A4%D7%95%D7%9C%D7%99%D7%90%D7%95%D7%9F)בשנת [1806](http://he.wikipedia.org/wiki/1806)ונלקחה ל[פריז](http://he.wikipedia.org/wiki/%D7%A4%D7%A8%D7%99%D7%96)לאחר כיבוש [ברלין](http://he.wikipedia.org/wiki/%D7%91%D7%A8%D7%9C%D7%99%D7%9F). הקוודריגה הושבה ב-[1814](http://he.wikipedia.org/wiki/1814), אך ענף הזית הוחלף לצלב ברזל ועל הכרכרה רוכבת [ניקה](http://he.wikipedia.org/wiki/%D7%A0%D7%99%D7%A7%D7%94), אלת הניצחון.עם עליית [השלטון הנאצי](http://he.wikipedia.org/wiki/%D7%A0%D7%90%D7%A6%D7%99%D7%9D), שימש השער כסמל לכוחם והינו המבנה היחידי ששרד, מלבד האקדמיה לאמנות בכיכר פאריזר עד שנת [1945](http://he.wikipedia.org/wiki/1945). השער שופץ לאחר המלחמה, אך ב-[13 באוגוסט](http://he.wikipedia.org/wiki/13_%D7%91%D7%90%D7%95%D7%92%D7%95%D7%A1%D7%98)[1961](http://he.wikipedia.org/wiki/1961), עם בניית [חומת ברלין](http://he.wikipedia.org/wiki/%D7%97%D7%95%D7%9E%D7%AA_%D7%91%D7%A8%D7%9C%D7%99%D7%9F), נהפך האזור לשטח סגור. השער נסגר לתנועה ונאסר כל מעבר בין צידה המזרחי לצידה המערבי. החיילים המזרח גרמניים היו היחידים שיכלו להתקרב לשער.ב-[12 ביוני](http://he.wikipedia.org/wiki/12_%D7%91%D7%99%D7%95%D7%A0%D7%99)[1982](http://he.wikipedia.org/wiki/1982), [נשיא ארצות הברית](http://he.wikipedia.org/wiki/%D7%A0%D7%A9%D7%99%D7%90_%D7%90%D7%A8%D7%A6%D7%95%D7%AA_%D7%94%D7%91%D7%A8%D7%99%D7%AA), [רונלד רייגן](http://he.wikipedia.org/wiki/%D7%A8%D7%95%D7%A0%D7%9C%D7%93_%D7%A8%D7%99%D7%99%D7%92%D7%9F), נאם בצידה המערבי של החומה לאנשי [מערב גרמניה](http://he.wikipedia.org/wiki/%D7%9E%D7%A2%D7%A8%D7%91_%D7%92%D7%A8%D7%9E%D7%A0%D7%99%D7%94), כאשר למעשה הנאום כוון גם לצידה המזרחי ולאנשיה.28 שנים לאחר בנייתה, ב-[1989](http://he.wikipedia.org/wiki/1989), [חומת ברלין](http://he.wikipedia.org/wiki/%D7%97%D7%95%D7%9E%D7%AA_%D7%91%D7%A8%D7%9C%D7%99%D7%9F)נפלה, וב-[22 בדצמבר](http://he.wikipedia.org/wiki/22_%D7%91%D7%93%D7%A6%D7%9E%D7%91%D7%A8), כחודש וחצי לאחר ניפוץ החומה, נפתח השער מחדש.ב-[21 בדצמבר](http://he.wikipedia.org/wiki/21_%D7%91%D7%93%D7%A6%D7%9E%D7%91%D7%A8)[2000](http://he.wikipedia.org/wiki/2000), בעלות של קרוב ל-3 מיליון דולר, שופץ ושומר השער. בנוסף, כאחד מסמליה של [גרמניה](http://he.wikipedia.org/wiki/%D7%92%D7%A8%D7%9E%D7%A0%D7%99%D7%94), מוטבע השער על מטבעות [אירו](http://he.wikipedia.org/wiki/%D7%90%D7%99%D7%A8%D7%95)גרמנים בסך 10, 20 ו-50 סנט וכיום הוא פתוח לתנועה ומשמש כאתר תיירות וכאחד מסמליה החשובים ביותר של העיר [ברלין](http://he.wikipedia.org/wiki/%D7%91%D7%A8%D7%9C%D7%99%D7%9F). \* בסיפור משמש השער אולי כרקע מנוגד לגילוי של רגע החסד, החבוי הקטן – רגע שאינו מונצח במונומנטים גדולים כשער הניצחון , או בהכרזות אהבה רומנטיות אלא מתהווה מתוך נתינה פשוטה וממשית בין בני אדם . |
|  |